32004D0249
L 078/56
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 март 2004 година
относно въпросника за докладите на държавите-членки за изпълнението на Директива 2002/96/ЕО на Европейския парламент и на Съвета относно отпадъци от електрическо и електронно оборудване (ОЕЕО)
(нотифицирано под номер C(2004) 714)
(текст от значение за ЕИП)
(2004/249/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2002/96/ЕО на Европейския парламент и на Съвета от 27 януари 2003 г. относно отпадъци от електрическо и електронно оборудване (ОЕЕО) (1), и по-специално член 12 от нея,
като има предвид, че:
(1)
По силата на Директива 2002/96/ЕО държавите-членки са задължени да представят на Европейската комисия доклад за изпълнението на директивата.
(2)
Докладът отразява подробно въвеждането на директивата в националното право и нейното изпълнение. Той се разработва на базата на въпросник, предоставен в настоящото решение.
(3)
Предвидените в настоящото решение мерки са в съответствие със становището на Комитета, създаден съгласно член 6 от Директива 91/692/ЕИО (2).
ПРИЕ НАСТОЯЩОТО РЕШЕНИЕ:
Член 1
Държавите-членки изготвят доклади за изпълнението на Директива 2002/96/ЕО на базата на въпросника, предоставен в приложението.
Член 2
Адресати на настоящото решение са държавите-членки.
Съставено в Брюксел на 11 март 2004 година.